Een dood en een ernstig beseer na hul motor koei trefEen man is dood en ŉ ander ernstig beseer nadat hul motor vroeg Sondagoggend teen ŉ koei op die R56 in Pietermaritzburg vasgery het. Chris Botha, woordvoerder van Netcare911, sê die ongeluk het sowat 05:00 plaasgevind. “Die voertuig het die koei getref, van die pad af gery en toe teen ŉ boom tot stilstand gekom,” het Botha gesê. Die passasier was in ŉ ernstige toestand maar het nog geleef toe paramedici opdaag. Hy het later aan sy beserings beswyk. Die bestuurder is vir ernstige beserings behandel en is na die Edenvale-hospitaal geneem.